Падобных знаходак можа быць шмат. Мне даводзілася знайсці арыгінал тэстамента знакамітага Мітрапаліта Іосіфа Руцкага. Лічылася, што ён знік даволі даўно. Гэта той чалавек, які вёў перапіску з Рымскім папам Урбанам VIII, які кіраваў у часы Галілея. Вось з такімі людзьмі меў адносіны Мітрапаліт Іосіф Руцкі. Арыгіналы дакументаў складзены пад Навагрудкам у маёнтку. Захоўваліся ў адной са спраў судовых, прычым даволі позняга перыяду, дзе гэты дакумент быў прыкладзены ў якасці нейкага доказу. Доўгі час на яго ўвагі не звярталі, ведалі, што гэта позняя справа па гэтым маёнтку, і ніхто не мог падумаць, што там ёсць такі ўнікальны дакумент.